Tiit Vähis tredje regjering

Tiit Vähis tredje regjering var Estlands regjering fra 6. november 1995 til 17. mars 1997.

Tiit Vähis andre regjering gikk i oppløsning etter en avlyttingsskandale høsten 1995. Vähi fikk oppdrag å danne en ny regjering, som denne gangen hadde tyngdepunkt i valgforbundet av Det estiske samlingspartiet og Det estiske landsbygdsfolkets parti (på estisk Koonderakond ja Maarahva Ühendus, forkortet KMÜ), der mange av lederne var reformerte gammelkommunister, samt Det estiske reformpartiet.

I november 1996 presenterte Det estiske samlingspartiet og Det estiske senterpartiet en omfattende samarbeidsavtale for både rikspolitikken og kommunepolitikken i Tallinn. Det fikk Det estiske reformpartiet til å avslutte regjeringssamarbeidet.

Etter at Vähi ble knyttet til en korrupsjonssak i eiendomsmarkedet, overlevde regjeringen i februar 1997 så vidt et mistillitsforslag i Riigikogu. Vähi bøyde etter hvert av for presset og søkte avskjed, og regjeringsoppdraget gikk til Mart Siimann.

Referanser 

Estiske regjeringer
Politikk i 1995
Politikk i 1996
Politikk i 1997
1995 i Estland
1996 i Estland
1997 i Estland